Kepler-62

Kepler-62 on Lyyran tähdistössä sijaitseva tähti, joka on 1 200 valovuoden päässä Maasta. Kepler-62 on K2V-tyypin oranssi pääsarjan tähti, joka on aurinkoa metalliköyhempi.

 Planeetat 

pienoiskuva|oikea|Taiteilijan näkemys
planeetasta f, ja planeetasta e, joka näyttää kaukaa katsoen tähdeltä.

Nasan Kepler-satelliitti on löytänyt tähdeltä Kepler-62 planeettoja, jotka saattavat muistuttaa Maata ja olla jopa elämälle soveltuvia. Varmasti tätä ei osata sanoa, koska vain näiden planeettojen tähden valoon aiheuttama jaksoittainen himmeneminen on havaittu. Näin ollen lähinnä planeettojen säteet, kiertoajat ja niistä lasketut etäisyydet tunnetaan hyvin. Esimerkiksi planeettojen massoja tai kemiallista koostumusta ei tunneta. 

Löydetyt "elinkelpoiset" planeetat ovat maata suuremmat Kepler-62 e ja Kepler-62 f.

Mittauksen mukaan e:n säde on 1,61 ja f:n säde on 1,41 Maan sädettäKepler-62 . Tällöin ne ovat supermaita. Planeettojen uskotaan olevan joko kivisiä ja/tai jäisiä. Planeettojen e ja f kiertoajat 122 ja 267 vuorokautta. Etäisyydet 0,43 ja 0,72 AU. Planeetat vastaanottavat keskustähtensä säteilyä e 1,2 ± 0,2 ja f 0,41 ± 0,05 kertaa sen minkä aurinko säteilee Maan etäisyydellä. Planeetoille on olettaen albedoksi 0,3 laskettu pintalämpötilat 270 K ja 208 K  eli noin 0 °C ja -65 °CTable of confirmed planets. 

Esimerkiksi Lisa Kaltenegger on väittänyt molempia kohteita vesiplaneetoiksi, mutta Jon Jankinsin mukaan ei voida varmasti sanoa olisivatko nämä kaksi planeetta veden peitossaTähdet ja avaruus 2013, nro 4, s. 6, Kaksi vesiplaneettaa yhdellä iskulla". Väite siitä että planeetat saattavat olla syvän meren peitossa, perustuu ajatuksiin veden yleisyydestä planeettakuntien syntyvaiheissa. Ulompi Kepler 62f on ensimmäinen Kepler-satelliitin elinkelpoiselta vyöhykkeeltä löytämä planeetta. 

Vaikka planeetat ovat teoriassa elinkelpoisella vyöhykkeellä, niiden todellinen elinkelpoisuus vaatisi planeetoilta tietynlaisia kaasukehän ominaisuuksia, asia jota ei tunneta.

Alustavien laskujen mukaan ilman erityisiä oletuksia Kepler-62 e on liian kuuma ja Kepler-62 f liian kylmä elämälle.

Jottei Kepler-62 f:n mahdollinen vesi jäätyisi, sillä täytyisi olla hiilidioksidipitoinen kaasukehä, joka lämmittäisi planeettaa kasvihuoneilmiöllä elämälle sopiviin lämpötiloihinKepler-62: A Five-Planet System with Planets of 1.4 and 1.6 Earth Radii in the Habitable Zone Borucki, Agol et al, Published Online April 18 2013 Science 3 May 2013: Vol. 340 no. 6132 pp. 587-590 DOI: 10.1126/science.1234702 . Laskujen mukaan Kepler-62e on hieman Maata pilvisempi. Tällä planeetalle täytyisikin olla suojaava pilvipeite, koska se kiertää keskustähteään lähempänä kuin Maata vastaava etäisyys Auringosta.

Planeetat b, c ja d kiertävät hyvin lähellä keskustähteään, ja ovat liian kuumia tuntemallemme elämälle.

 Lähteet 

Luokka:Kepler-62
Luokka:Pääsarjan tähdet